Բարքիլո

**Բարքիլո** ()**,** խրթխրթան վաֆլիի տեսակ՝ արտադրված Իսպանիայում։

Պատրաստվում է ալյուրից, ձվի սպիտակուցից, շաքարավազից և կարագից։ Վաճառողները, որոնք հայտնի էին որպես բարքիլերոս (*barquilleros),* վաճառել են հիմնականում ճամփեզրերին*։* Այն ներմուծվել է Լատինական Ամերիկա և Ֆիլիպիններ գաղութատիրության ժամանակաշրջանում։ Իսպանիայում և իսպանական գաղթօջախներում բարքիլոները սովորաբար համարվում են սուրբծննդյան թխվածքաբլիթի տեսակ։ Այն օգտագործվում է նաև տարբեր փառատոնների ժամանակ, տարածվել է նաև հարևան երկրներում և այսօր այն չափազանց հայտնի է արևելյան և հարավարևելյան Ասիայի երկրներում։

## Անվանում

Իսպաներեն *Barquillo* նշանակում է «փոքրիկ նավակ», որը գալիս է թխվածքաբլիթները ուռուցիկ կաղապարներում տաքացնելու հնագույն ավանդույթից։ Բարքիլոն հայտնի է նաև տարբեր անվանումներով, օրինակ՝ անգլերենում  հայտնի է, որպես **թխվածքաբլիթ ռուլետ**, **խրթխրթան թխվածքաբլիթ**, **փխրուն թխվածքաբլիթ**։

## Նկարագրություն

Բարքիլոները Իսպանիայում վաճառում էին ճամփեզրյա վաճառողները, որոնք հայտնի էին որպես պարկիլերոս «parquilleros» կամ բարքիլերաս «barquilleras»։ Մադրիդում բարքիլոները հատկապես ասոցացվում են Սան Իսիդրո Լաբրադոր տոնի հետ, որտեղ վաճառողները հագնում են կաստիզո (castizo, *chulapo*) հագուստը։

Բարքիլոներ գնելը սովորաբար ներառում է փոքրիկ խաղ, որտեղ գնորդը պետք է գումար վճարի հաջողության անիվը պտտելու համար։ Կախված նրանից՝ որտեղ է կանգ առնում հաջողության անիվը, գնորդը կարող է մեկ կամ երկու բարքիլոներ գնել նույն արժեքով, սակայն գնորդը կարող է նաև նախատեսվածից ավելի շատ գումար վճարել, որպեսզի պտտեցնի հաջողության անիվը՝ ավելի շատ քանակությամբ բարկիլոններ ստանալու համար։

Բարքիլոների ավանդույթը սկսեց վերանալ Ֆրանցիսկո Ֆրանկոյի բռնապետության ժամանակ։ Այսօր բարքիլոները առավել տարածված են Ասիայում,որն ավելի մեծ բնակչություն ունի քան Իսպանիան։

Բարքիլոները սովորաբար ուտում են առանց որևէ համեմունքների, սակայն ժամանակակից տարբերակներում օգտագործվում են նաև այլ համեմունքներ՝ վանիլ, դարչին, քերած կոկոս և կիտրոնի հյութ։ Բարքիլոները սովորաբար պատված են կաթնային շոկոլադով կամ պարունակում են շոկոլադե միջուկ։ Նման լինելով պաղպաղակի կոներին հաճախ օգտագործվում են սառը ուտեստների լցոնման համար։

Եվրոպայի շատ այլ հատվածներում նույնպես կարելի է գտնել բարքիլոների տարատեսակներ, ինչպես օրինակ *parizske pecivo* Չեխոսլովակիայից, պիրուետները ֆրանսիայից և *krumkake* Նորվեգիայից։ Հարթ տարբերակները Լեհաստանում հայտնի են վաֆլի անվամբ, Նորվեգիայում *goro* և Իտալիայում *pizzelle* անվամբ։

## Ըստ տարածաշրջանի
### Լատինական Ամերիկա
Արգենտինայում և Չիլիում գլանաձև բարքիլոները, որոնք լցված են կարամելացված կաթ (), շոկոլադով կամ այլ քաղցր միջուկով, հայտնի են որպես կուչուֆլիս (cuchuflis) Չիլիում և (կուբանիտոս) cubanitos Արգենտինայում։

### Ասիա
Ֆիլիպինյան բարքիլոները նախշավոր չեն, ինչպես օրինակ՝ իսպանական ավանդական բարքիլոները։ նրանք ավելի բարակ են և ունեն ցիլինդրիկ ձև։ Ֆիլիպինյան բարքիլոները ամենից շատ կապված են Իլոյլո քաղաքի հետ, հատկապես Ջարո (Jaro) թաղամասում գտնվող Դեոկամպո (Deocampo) հացաբուլկեղենի հետ, որը1896 թվականից արտադրում է մեծ քանակությամբ բարքիլոներ։

Բարքիլոների հայտնի տեսակներից է ֆիլիպինյան բարքիլոները, սրանք պատված են մանրացված գետնանուշով, հնդկական ընկույզով, պիլի ընկույզով։ Սկիզբ են առնում Իլոյլո քաղաքից։ Ֆիլիպինյան բարքիլոների այլ տեսակներ պատրաստվում են ուբեով, պանդանի տերևներով, գազարով, որոնք էլ համապատասխանաբար տալիս են վառ մանուշակագույն կանաչ և նարնջագույն երանգներ։

Հոնգկոնգում  թխվածքաբլիթները պատրաստվում են ցորենի ալյուրից, կարագից, ձվից, շաքարավազից և վանիլից։

## Պատկերասրահ

File:File-Ruleta_de_barquillero-Madrid_(detalle).jpg|link=https://en.wikipedia.org/wiki/File:File-Ruleta_de_barquillero-Madrid_(detalle).jpg|Բարքիլոների հաջողության անիվը Մադրիդում
File:Flan_con_helado.jpg|link=https://en.wikipedia.org/wiki/File:Flan_con_helado.jpg|*Flan con helado*, իապանական աղանդեր
File:Cuchuflis_y_barquillos_Artesanales._04.JPG|link=https://en.wikipedia.org/wiki/File:Cuchuflis_y_barquillos_Artesanales._04.JPG|Բարքիլոներ Չիլիում
File:Barquillos.jpg|link=https://en.wikipedia.org/wiki/File:Barquillos.jpg|Ֆլիպինյան բարքիլոներ
File:Filipino_chocolate-filled_barquillos_01.jpg|link=https://en.wikipedia.org/wiki/File:Filipino_chocolate-filled_barquillos_01.jpg|Ֆիլիպինյան շոկոլադով լցված բարքիլոներ
File:Syrup_sponge_pudding_with_custard_at_the_White_Hart_Inn,_Moreton,_Essex,_England.jpg|link=https://en.wikipedia.org/wiki/File:Syrup_sponge_pudding_with_custard_at_the_White_Hart_Inn,_Moreton,_Essex,_England.jpg|Օշարակ բիսկբիթի ռուլետով
File:Love_Letters_(food).jpg|link=https://en.wikipedia.org/wiki/File:Love_Letters_(food).jpg|Հոնգկոնգում այս քաղցրավենիքը վաճառվում է փոքր կաղապարներում


## Ծանոթագրություններ

Կատեգորիա:Արգենտինական խոհանոց
Կատեգորիա:Իսպանական խոհանոց
Կատեգորիա:Ձվամթերքներ
Կատեգորիա:Պաղպաղակ
Կատեգորիա:Սուրբծննդյան խոհանոց